Page:Seraphim (1).pdf/9

 How much unlike that graceful mein,

An' manly looks o' my Highland laddie.

O my bonny, bonny Highland laddie,

My handsome charming Highland laddie;

May heaven still guard, an' love reward

Our Lawland lass an' her Highland laddie

If I were free at will to chuse,

To be the wealthiest Lawland lady,

I'd tak young Donald without trews,

Wi' bannet blue an' belted plaidy.

Oh my bonny, &c.

The brawest beau in borrows town,

In a' his airs, wi' art made ready,

Compar'd to him, he's but a clown;

He's finer far in's tartan plaidy

O my bonny, &c.

O'er benty hill wi' him I'll run,

An' leave my Lawland kin an' daddy ;

Frae winter's cauld an' summers sun

He'll screen me wi' his Highland plaidy.

O my bonny, &c.

A painted room an' silken bed,

May please a Lawland laird an' lady;

But I can kiss, an' be as glad,

Behind a bush in 'a Highland plaidy.

O my bonny, &c.

New compliments between us pass,

I ca' him my dear Highland laddie;

An' he ca's me his Lawland lass,

Syne rows me in his Highland plaidy.

O my bonny, &c.

Nae greater joy I'll e'er pretend,

Than that his love prove true an' steady,

Like mine to him; which ne'er shall end,

While heaven preserves my Highland laddie.

O my bonny, &c.